text: Skudepisode i Horsens i aftes
  27 maj 2014 kl. 07.43
  Der blev i aftes affyret skud på Vesterled i Horsens.
  Politiet siger til TV SYD, at sagen efterforskes i øjeblikket.
  Ingen kom til skade, og politiet kender i øjeblikket hverken motiv eller hvem der skød.
  Politiet ved heller ikke, om episoden har noget at gøre med en anden episode, der fandt sted søndag aften tæt ved Vesterled. Her måtte en mand søge tilflugt på en tankstation, fordi han blev forfulgt af 14 andre mænd.
  